b'\n_START_ARTICLE_\nKuutiointi\n_START_PARAGRAPH_\nKuutiointi on ajattelun kokonaisuuksien j\xc3\xa4sennystapa, jonka avulla jokin uusi, ongelmallinen tai j\xc3\xa4sentym\xc3\xa4t\xc3\xb6n ilmi\xc3\xb6 tai asia asetetaan kontekstiinsa, kuvataan ja palastellaan. Kuutiointi sis\xc3\xa4lt\xc3\xa4\xc3\xa4 alustavan toimintasuunnitelman, eli ensiaskeleet siit\xc3\xa4, miten k\xc3\xa4sill\xc3\xa4 olevaa pulmaa ryhdyt\xc3\xa4\xc3\xa4n ratkomaan._NEWLINE_Kuutioinnissa asiaa tai aihealuetta k\xc3\xa4sitell\xc3\xa4\xc3\xa4n usealta kantilta. Selkeit\xc3\xa4, jo valmiiksi j\xc3\xa4sentyneit\xc3\xa4 asioita ei tarvitse kuutioida. Kun ilmi\xc3\xb6 oli samankaltainen eilen, t\xc3\xa4n\xc3\xa4\xc3\xa4n ja n\xc3\xa4ytt\xc3\xa4isi pysyv\xc3\xa4n sellaisena my\xc3\xb6s huomenna, ei kuutioinnille ole tarvetta._NEWLINE_Kuutiointia tarvitaan erityisesti silloin, kun k\xc3\xa4sitell\xc3\xa4\xc3\xa4n muuttuvaa ilmi\xc3\xb6t\xc3\xa4. Esimerkiksi inkluusio tarkoittaa liikunnan kontekstissa kaikille avointa ja vammaisten liikkujien kontekstissa mahdollisuuksien tasa-arvon toteutumista. Kuutioidessa inkluusiota on kuvattava erillisten mekanismien synty\xc3\xa4, vammaisuuden malleja, YK-sopimuksia, pedagogiikan ja sosiaalipolitiikan tulkintoja jne. Kuutioinnin lopputulemana voidaan esitt\xc3\xa4\xc3\xa4 oma tulkinta siit\xc3\xa4, miten \xe2\x80\x9dinkluusion ongelmaa\xe2\x80\x9d ratkotaan. Kuutiointi on siis aina jossain m\xc3\xa4\xc3\xa4rin subjektiivista toimintaa ja sen taustalla on arvolataus._NEWLINE_Kuutioinnilla voidaan tarkoittaa my\xc3\xb6s luovan kirjoittamisen menetelm\xc3\xa4\xc3\xa4, jossa kirjoitetaan samasta aiheesta kuudesta eri n\xc3\xa4k\xc3\xb6kulmasta.'